เริ่มเป็นและรักษาตั้งแต่ 9 พ.ย. ปีที่แล้วค่ะ รักษากับคุณ คุณบอกว่าเป็นเชื้อรา เดิมทีไม่มึอาการปวดท้องค่ะ แต่พอรักษามาได้ 2 สัปดาห์ เริ่มมีอาการปวดท้องน้อยแบบจี๊ด อัลตร้าซาวน์ดู บอกไม่มีซีสต์ และเป็น PCO ตกขาวยังคงอยู่ ได้ยามาทั้งกินและสอด เปลี่ยน เปลี่ยน รพ. คุณก็บอกว่าเป็นเขื้อรา ได้ยามาสอด ก็ยังคงมึอาการปวดท้องอยู่ และมีตกขาวข้นและเหนียว จนถึงตอนนี้ อาการปวดท้องน้อยตำแหน่งมดลูกและปีกมดลูกยังคงอยู่ ปวดสลับข้างกันอยู่แบบนี้ และมีตกขาวขุ่น เหนียว และข้น เป็นแบบนี้ แปลกไหมคะ ปกติต้องรักษานานขนาดนี้เลยไหมคะ ถือว่าอยู่ในกลุ่มเสี่ยงเป็นโรคร้ายแรงหรือเปล่า **ยาที่เคยรักษามีดังนี้ค่ะ** -Chingazol -Canasone -Fluomizin -Gynoflor -Zalain
สวัสดีค่ะ อาการตกขาวผิดปกติอาจเกิดจาก-อวัยวะภายในอุ้งเชิงกรานอักเสบ ทำให้ตกขาวผิดปกติ ปวดท้องน้อยเรื้อรัง มีไข้-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในกรณีนี้ที่ปวดท้องน้อยเรื้อรังร่วมด้วย อาจเกี่ยวกับอวัยวะภายในอุ้งเชิงกรานอักเสบ ที่ควรได้ยาฆ่าเชื้ออย่างเหมาะสม แนะนำกลับไปพบสูตินรีแพทย์เพื่อตรวจร่างกายอย่างละเอียดอีกครั้งว่าอาการปวดท้องอันนี้เกี่ยวกับตกขาวด้วยหรือไม่การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์